Jou foto - ek hou van die komposisie, die vlakvark wat van die linkerkant (bo uit die hoek) van die foto inbeweeg. Dit laat jou oog van links inlei en dan stop jou oog by sy kop. Die crop/afsny by sy lyf werk vir my - ek het nie 'n probleem daarmee nie. Lekker tight gecrop - ek hou daarvan, lyk nie of jy sy voete afgesny het nie. Onthou dat indien 'n dier se voete in die gras of water wegraak, moet jy nogsteeds genoeg plek los dat dit lyk of sy voete/bene plek met om in te pas. In die foto is dit op die grens vir my. Verder 'n lekker skerp foto met detail in sy hare -great gedoen. Lekker geblurde agtergrond - dus was jou f-stop (velddiepte) genoeg. Ongelukkig het jy nie al die kamera setting/detail verskaf nie - dan kon ek nog verder lekker gesels het.
Vir ander lesers - belangrik om kamera settings ook te gee saam met foto. Dan kan 'n mens net 'n lekkerder gesprek voer.
Twee groot probleme egter: (1) die rigting waarin die son val - sy hele gesig is donker. Alhoewel dit nie lyk of jy te veel detail in daardie donker dele verloor het nie. Met die nodige sagteware (Photoshop/Capture NX2) kan jy daardie donker dele van sy gesig ligter maak sodat ons meer van sy gesig en meer spesifiek sy oog kan sien. (2) Die takkies hier voor sy gesig/nek is steurend alhoewel dit in focus is (dit help so 'n bietjie). Soms wil 'n mens die diere in hulle natuurlike omgewing afneem, maar wees maar versigting met die voorgrond/agtergrond. Somtyds werk die takkies, somtyds nie. Hier het dit nie vir my gewerk nie - miskien omdat die gesig te donker is (en ek werk met 'n kalibeerde skerm - so dit is dus nie my skerm nie).
Sommer net 'n persoonlike opinie - jy kan daardie "horing" op sy gesig met 'n burn tool van Photoshop net terugverf - die horing lyk 'n bietjie te helder.